open-index/open-wikipedia-markdown huggingface dataset:
Eugène Burnouf

**Eugène Burnouf** (født 1. april 1801 i Paris, død 28. mai 1852 i samme by) var en fransk indolog, og sønn til filologen Jean-Louis Burnouf.

## Liv og virke
Burnouf studerte først rettsvitenskap under Jean-Pierre Abel-Rémusat og orientalske språk under Antoine-Léonard de Chézy, spesielt sanskrit og persisk. I 1829 ble han ansatt ved École normale supérieure og ble i 1832 Chézys etterfølger som professor i sanskrit ved Collège de France. Han beholdt denne stillingen til sin død.

Burnoufs studier gjaldt fremfor alt sanskrit, pali og avestisk. Han regnes som en av de største franske indologene og som grunnlegger av studiet av buddhismen i Europa. Han oversatte *[[Bhāgavata purāna]]* og Lotus-sutraen til fransk.

Burnouf ble i 1832 innvalgt som medlem av *[[Académie des inscriptions et belles-lettres]]*.

## Referanser


## Litteratur
* Laure Burnouf Delisle: *Choix de lettres d’Eugene Burnouf. Suivi d’une bibliographie.* H. Champion, Paris 1891. 
* Akira Yuyama: *Eugène Burnouf: the background to his research into the Lotus Sutra.* Bibliotheca Philologica et Philosophica Buddhica, Bind III, The International Research Institute for Advanced Buddhology, Tokyo 1998, Soka University 2000, ISBN 4-9980622-2-0,  (PDF; 2,8 MB).
* 
* Jules De Wailly (utg.), Jules Barthélemy-Saint-Hilaire, Joseph-Daniel Guigniaut: *Funérailles de M. Eugène Burnouf, secrétaire perpétuel de l’Academie: … prononcé aux funérailles ….* (30. Mai 1852), Didot, Paris 1852, 
* *Chronique mai-juin 1852. Eugène Burnouf.* In: *Bibliothèque de l’[[École nationale des chartes|école des chartes]], année 1852.* Band 13, S. 509–512, persee.fr).
* J. Mohl: *Rapport sur les travaux du Conseil pendant l’année 1851–1852.* I: *Journal asiatique.* XX (4e série), 1852, S.&nbsp;22–36.
* *Burnouf, Eugène*. I: Encyclopædia Britannica. 11. opplag. Bind 4: Bishārīn – Calgary. London 1910, S. 855 (engelsk, fulltekst [Wikisource]).

## Eksterne lenker
* 
* 
*
Antoine-Léonard de Chézy

**Antoine-Léonard de Chézy** (født 15. januar 1773 i Neuilly-sur-Seine, død 31. august 1832 i Paris) var en fransk indolog og en av grunnleggerne av indologi-faget.

I 1798 skulle Chézy egentlig ha fulgt Napoleon på ekspedisjonen til Egypt, men ble syk i Toulon og måtte være igjen. Som konservator for orientalske håndskrifter ved det franske nasjonalbiblioteket begynte han å studere sanskrit under Silvestre de Sacy, grunnleggeren av orientalistikken. I 1814 fikk han Europas første lærerstilling i sanskrit ved *[[Collège de France]]*. Han døde i koleraen i 1832.

Chézy tilhørte kretsen omkring Friedrich Schlegel i Paris, hvor han traff Wilhelmine von Klencke, som han giftet seg med i 1805. Ekteskapet var imidlertid ulykkelig, og de ble skilt i 1810. I 1809 planla han å stifte et orientalistisk tidsskrift sammen med August Wilhelm von Schlegel, og korresponderte med Goethe.

Chézys hovedverk er en utgave av Kālidāsas *[[Śakuntalā]]* ledsaget av en fransk oversettelse. Blant Chézys elever var blant andre Franz Bopp, Wilhelm von Humboldt og Friedrich Schlegel.

Chézy ble innvalgt som medlem av *[[Académie des inscriptions et belles-lettres]]* i 1816.

## Referanser
Joseph Vendryes

**Joseph Vendryes** (1875–1960) var en fransk keltolog.

Joseph Vendryes var elev av Antoine Meillet, og underviste i keltiske språk og litteratur ved *[[École pratique des hautes études]]*. Han underviste også i lingvistikk ved universitetet i Paris og ved *[[École normale supérieure]]*.

Som keltolog utga Vendryes blant annet en grammatikk over gammelirsk. Han var medredaktør av *[[Revue celtique]]* sammen med Émile Ernaut og Marie-Louise Sjoestedt. Senere grunnla han tidsskriftet *[[Études celtiques]]*.

Vendryes var medlem av *[[Académie des inscriptions et belles-lettres]]*.

## Referanser


## Eksterne lenker
*
Michel Lejeune

**Michel Lejeune** (født 30. januar 1907, død 27. januar 2000) var en fransk hellenist og språkforsker.

Lejeune studerte ved *[[École normale supérieure]]* og tok doktorgraden i 1940. Han var elev av Antoine Meillet og Joseph Vendryes og spesialiserte seg i historisk fonetikk og gammelgresk. Han underviste først ved universitetet i Poitiers, før han ble professor i komparativ grammatikk ved universitetet i Bordeaux i 1941. Fra 1947 var han studiedirektør for sammenlignende indoeuropeisk språkvitenskap ved *[[École pratique des hautes études]]*, og professor i lingvistikk ved Sorbonne-universitetet fra 1951 til 1955.

Lejeunes første studier gjaldt det gammelgreske språket. Han utga en gresk historisk fonetikk, *Phonétique historique de la langue grecque* (1947) og *Précis d’accentuation grecque*. Etter 1945 konsentrerte han seg om de gamle språkene i Italia, latin, etruskisk, oskisk, venetisk, messapisk, elymisk og lepontisk. Men først og fremst arbeidet han med mykensk gresk, etter at linear B-skriften var blitt tydet av Michael Ventris. Mot slutten av livet interesserte han seg for gallisk.

Lejeune ble medlem av *[[Académie des inscriptions et belles-lettres]]* i 1963, og var sekretær for *[[Société de Linguistique de Paris]]* fra 1970.

## Referanser
Friedrich Bechtel

**Friedrich Bechtel** (født 2. februar 1855 i Durlach, død 9. mars 1924 i Halle) var en tysk språkforsker som særlig beskjeftiget seg med gammelgresk dialektologi.

Friedrich Bechtel stammet fra en prestefamilie i Baden. Han studerte teologi og filologi ved universitetet i Heidelberg. Etter å ha flyttet til universitetet i Göttingen vendte han seg til språkvitenskapen, og studerte under Theodor Benfey, Adalbert Bezzenberger og August Fick. Han tok doktorgraden bare 21 år gammel og fikk habilitasjonen to år senere. Ved siden av studiene arbeidet han som redaktør for *[[Göttingische Gelehrte Anzeigen]]* ved Vitenskapsakademiet i Göttingen.

Bechtel var i flere år dosent ved universitetet i Göttingen. I 1884 ble han utnevnt til ekstraordinær professor. I 1895 ble han ordentlig professor ved universitetet i Halle, hvor han etterfulgte August Friedrich Pott på lærestolen for språkvitenskap.

Bechtel beskjeftiget seg med samtlige indoeuropeiske språk, men tyngdepunktet lå på gammelgresk og de greske dialektene. Han utga standardverkene *Sammlung der griechischen Dialekt-Inschriften* i fire bind og *Die griechischen Dialekte* i tre bind.

## Referanser
Friedrich Eduard Schulz

**Friedrich Eduard Schulz** (født 1799, død 1829 i nærheten av  Başkale i dagens Tyrkia) var en tysk orientalist.

Schulz var professor i filosofi ved universitetet i Gießen, og fra 1823 i Paris. Der var han en av redaktørene for *[[Journal asiatique]]*. I 1826 reiste han i Persia og Tyrkia, hvor han tydet steinsøylene i Van og oppdaget bronsealderbyen Behura. Schulz’ forskning la grunnlaget for den senere utforskningen av Urartu.

I 1828 og 1829 reiste han gjennom Kurdistan og Armenia og oppdaget Kelasjin-stelen, som ble reist av de urartiske kongene Menua og Isjpuini. Fra Kelasjin dro han til den kurdiske landsbyen Başkale, hvor han ble myrdet, fordi han ble mistenkt for å være en tyrkisk spion. Papirene hans ble sendt til Paris og utgitt i 1840.

## Referanser
Aleksandr Teterin

**Aleksandr Vasiljevitsj Teterin** (russisk: Александр Васильевич Тете́рин, født 1927, død 14. juni 1990) var en sovjetisk diplomat.

Teterin var utdannet maskiningeniør, og gikk inn i utenrikstjenesten på 1960-tallet. Han var ambassadør i Nigeria fra 1974 til 1978, før han tjenestegjorde hjemme i Moskva. I april 1987 ble han ambassadør i Norge, der han etterfulgte Dmitrij Poljanskij. Han gikk bort 63 år gammel mens han fortsatt var i ambassadørstillingen.

## Kilder
* «Glasnosts mann i Norge er død». *Aftenposten* 15. juni 1990
Helan Shan

**Helanfjellene** (kinesisk: 贺兰山, pinyin: *Hèlán Shān*; mongolsk:  Alaša aγula), også kalt **Alashanfjellene** i eldre kilder, er et isolert fjellparti som danner grensen mellom det indremongolske liga (prefektur) Alxa og den autonome region Ningxia i Kina. Det løper nord-sør, parallelt med Guleelven ved dens store bue. Elven er hovedsakelig øst for fjellene, men i nord krysser den dem og løper på den vestlige siden. Mot vest er det ørken. Mot øst er det et kunstig irrigert område omkring byene Yinchuan og Shizuishan.

Fjellkjeden er omkring 200 km fra nord til sør og mellom 15 og 50 km i bredden og har en gennomsnittlig høyde på 2.000 meter (Gulelven løper her på omkring 1.100 meters høyde.) Den høyeste toppen er på 3.556 meter.

## Kulturminner
Relieffbildene i Helanfjellene er oppført på Folkerepublikken Kinas liste over kulturminner.

## Litteratur
* *Helanshan Yanhua* [The Rock Art of the Helan Mountains]. Beijing:Wenwu chubanshe
* Emmanuel Anati: *Helan Shan. Arte rupestre della Cina.* C. Camuno, 1984

## Eksterne lenker
* Das Helan-Gebirge
* Geology and stratigraphy in the Helan Shan
Bente Kiilerich

**Bente Knold Kiilerich** (født 31. januar 1954 i København) er professor i kunsthistorie ved universitetet i Bergen.

Bente Kiilerich ble *[[mag. art.]]* i klassisk arkeologi fra Københavns Universitet i 1985 og *[[dr. phil.]]* i kunsthistorie ved samme universitet i 1993. Hun har vært professor i kunsthistorie ved universitetet i Bergen siden 1995. Kiilerichs forskningsfelt dreier seg i hovedsak om gresk og romersk kunst og arkeologi, med særlige forskningsinteresser innen skulptur, portretter, senantikk, bysantinsk kunst og estetikk, polykromi, og klassiske resepsjoner i samtidskunst og -kultur.  

I de senere år har Bente Kiilerich undervist i introduksjons- og teoriemner på bachelornivå, samt ulike emner på masternivå. Hun har i tillegg veiledet en rekke bachelor- og masterstudenter. 

Kiilerich ble innvalgt i Det Norske Videnskaps-Akademi i 1998.

## Bibliografi
* *The Obelisk Base in Constantinople*. Roma: G. Bretschneider, 1998.
* *Græsk skulptur*. København: Gyldendal, 1989 (8.utg. 2007).
* *Late Fourth Century Classicism in the Plastic Arts. Studies in the so-called Theodosian Renaissance*. Odense, 1993.
* *Bilder og billedbruk i Bysants* (medforfatter Hjalmar Torp). Oslo, 1998.
* The Rotunda in Thessaloniki and its Mosaics (med Hjalmar Torp) Athen, 2017
* H Rotunda tis Thessalonikis kai ta psephidota tis (med Hjalmar Torp), Athen, 2017

## Referanser


## Eksterne lenker

* Hjemmeside ved UiB
Jannis Psykharis

**Jannis Psykharis**, også kjent under det franske navnet **Jean Psichari** (gresk Γιάννης Ψυχάρης, født 15. mai 1854 i Odessa i datidens Russland, død 29. september 1929 i Paris) var en gresk filolog og forfatter.

Psykharis’ familie stammet fra Khíos. Etter et kort opphold i Konstantinopel i barndommen, flyttet han til en onkel i Marseille i Frankrike. Han studerte filosofi, filologi og språkvitenskap ved Sorbonne-universitetet i Paris og germanistikk, medievistikk og nygresk filologi i Tyskland. Etter å ha vendt tilbake til Paris ble han professor i nygresk språk. I 1904 ble han Émile Legrands etterfølger som direktør for fakultet for orientalske språk, og beholdt denne stillingen livet ut.

Som forfatter skrev Psykharis dikt, fortellinger, romaner, teaterstykker, samt avhandlinger om den greske språkstriden. Han gikk inn for at det greske folkespråket, dimotiki, skulle bli offisielt språk i Hellas og bidro til at språkdebatten kom i gang igjen mot slutten av 1800-tallet.

## Referanser
Brattebakken

**Brattebakken** er et skihoppanlegg i Sauda i Rogaland. Anlegget ligger ovenfor Engjahaugen på sørøstsiden av Sauda, og består av tre hoppbakker med størrelse K60, K20 og K15. Det er eid av Sauda IL. Anlegget ble åpnet i 1929, og var arena for junior-NM i 1968. Den største bakken er Rogalands største hoppbakke, med bakkerekord 70 meter. Den ble i 2010 tatt i bruk igjen etter at den hadde stått ubrukt i nesten 15 år.

I 1996 omkom den 39 år gamle Pål Petter Tangen etter et prøvehopp i bakken.

## Kilder
*Skisprungschanzen-Archiv: Sauda (besøkt 10. juli 2011)
*NRK: Klar for lange svev (4. februar 2010, besøkt 10. juli 2011)
*NRK: Brattere enn Holmenkollen (16. februar 2010)
*Stavanger Aftenblad: Dramatiske Sauda (13. september 2006, besøkt 10. juli 2011)
*Idrettsanlegg.no: Brattebakken hoppanlegg K60, K20
Nikolaj Kuznetsov

**Nikolaj Kuznetsov** (russisk: Николай Кузнецов) er navnet til flere personer:

*Nikolaj Kuznetsov (partisan) (1911−1944), russisk partisan
*Nikolaj Kuznetsov (flyver) (1922–2009), sovjetrussisk pilot og embedsmann
*Nikolaj Kuznetsov (vannpolospiller) (1931–1995), sovjetrussisk vannpolospiller
*Nikolaj Kuznetsov (roer) (født 1953), russisk roer
*Nikolaj Kuznetsov (syklist) (født 1973), russisk syklist
18. etappe av Tour de France 2010

**18. etappe av Tour de France 2010** ble kjørt 23. juli 2010 og gikk fra Salies-de-Bearn til Bordeaux.

## Spurt- og klatrepoeng

### 1. spurt (Castelnau-Chalosse)
Etter 29,5 km

### 2. spurt (Hostens)
Etter 150,5 km

### Målgang (Bordeaux)
Etter 198 km

## Manglende ryttere
* **136**  Francesco Reda (QST) fullførte ikke.

## Eksterne lenker
*  Etappeside  på letour.fr 
*  Etappeside  på letour.fr
Bojan Tokič

**Bojan Tokič** (født 13. januar 1981) er en slovensk bordtennisspiller. Han representerte Slovenia under Sommer-OL 2008 i Beijing, Kina, der han røk ut i tredje runde.

Under Sommer-OL 2020 i Tokyo som ble arrangert i 2021, ble han utslått i tredje runde i singel. 

## Referanser


## Eksterne lenker
*
Chen Weixing

**Chen Weixing** (født 27. april 1972) er en østerriksk bordtennisspiller av kinesisk opphav. Han representerte Østerrike under Sommer-OL 2008 i Beijing, Kina, der han røk ut i tredje runde.

## Eksterne lenker
*
Ho-dynastiets citadell

** Ho-dynastiets citadell** er et historisk sted i Thanh Hoa-provinsen, Vietnam, nær Den røde elvs utløp ved Sørkinahavet.

Citadellet ble bygget på 1300-tallet av Ho-dynastiet, i samsvar med feng shui-prinsipper som vitner om den blomstrende neokonfucianismen på denne tiden i Vietnam og spredning til andre områder i Sørøst-Asia.

I henhold til disse prinsippene, ble anlegget bygget slik i terrenget at ga ga en storslått utsikt til en akse mellom Trường Sơn-fjellene og Don Son-fjellene på en slette mellom Ma- og Buoi-elvene. 

Bygningene representerer klare eksempler på den nye stilen for slike keiserlige byer. 

I 2011 ble citadellets sentrale område oppført på UNESCOs liste over verdensarven (UNESCO World Heritage List).

## Referanser
Lucjan Błaszczyk

**Lucjan Błaszczyk** (født 28. desember 1974) er en polsk bordtennisspiller. Han representerte Polen i Sommer-OL i 1996, i 2000, i 2004 og i 2008 i Beijing, Kina, der han ble slått ut i tredje runde.

## Referanser


## Eksterne lenker
*
Lodovico Leoni

**Lodovico Leoni** (født 1531 i Padova, død 1606 i Roma) var en italiensk maler fra renessansen, hovedsakelig aktiv i Roma.

Han ble født i Padova. Han blir også kalt *il Padovadino*. Han tilbrakte mesteparten av sitt liv i Roma, hvor han døde, og laget portretter i voks, foruten maleri i olje- og freske av landskap og historiske hendelser. Hans sønn, Ottavio Leoni, var også en maler.

## Referanser
Nikolaj Kuznetsov (flyver)

**Nikolaj Aleksejevitsj Kuznetsov** (russisk: Николай Алексеевич Кузнецов, født 19. desember 1922 i Karaganda oblast, død 12. august 2009) var en sovjetisk pilot og embedsmann.

Kuznetsov deltok i andre verdenskrig, og var i aktiv pilottjeneste fra 1943. Han gikk over i en sivil pilotstilling i 1947. I 1963 ble han stasjonert i Kasakhiske SSR i den sivile luftfartsadministrasjonen, og fra 1970 til han gikk av med pensjon var han øverste leder for luftfarten i delrepublikken.

Kuznetsov ble to ganger tildelt utmerkelsen Helt av det sosialistiske arbeid, i 1973 og 1979. Han var også tildelt Leninordenen. Han var valgt inn i Det øverste sovjet i Kasakhiske SSR.
MFK Dubnica

**MFK Dubnica** er en slovakisk fotballklubb fra byen Dubnica nad Váhom. Klubben spiller for øyeblikket i landets andre divisjon. MFK Dubnica ble grunnlagt i 1926 og spiller sine hjemmekamper på Mestský futbalový štadión, Dubnica nad Váhom. Hjemmedraktene er hvite, og bortedraktene er mørkeblå. 

## Kjente spillere

* Peter Pekarík
* Mouhamadou Seye
* Dušan Perniš
* Miroslav Mentel
* Adam Nemec
## Hovedtrenere
* Antonín Juran (1996-97)
* Peter Zelenský (1997-98)
* Anton Dragun (1998-00, 2007-08)
* Jozef Jankech (2000-01, 2003-05)
* Peter Gergely (2001-05, 2006-07, 2010-11)
* Stanislav Griga (2002-03)
* Lubomir Nosický (2005-06)
* Juraj Bútora(2007-08)

## Dubnicaspillere med flest landskamper
Peter Pekarík - 20 kamper, 1 mål  

Michal Hanek - 14 kamper, 0 mål  

## Eksterne lenker
* – Klubbens offisielle nettsider (slovakisk),(engelsk)
* worldfootball.net(engelsk)
Werner Schlager

**Werner Schlager** (født 28. september 1972) er en østerriksk bordtennisspiller. Han representerte Østerrike under Sommer-OL 2008 i Beijing, Kina, der han røk ut i fjerde runde.

## Referanser


## Eksterne lenker
*
Bindusara

**Bindusara** var den andre keiseren av Mauryariket i dagens India. Han var født omkring 320 f.Kr. og hersket fra rundt 298 f.Kr. til han døde rundt 272 f.Kr.

Bindusara var sønn av dynastigrunnleggeren Chandragupta Maurya og hans kone Durdhara. Han hadde tilnavnene *Ajatashatru* ('mann uten fiender') og *Amitraghata* ('dreper av fiender'), det siste ble gjengitt på gresk som *Amitrochates* og *Allitrochades*. 

Han var far til Ashoka den store, som etterfulgte ham på tronen.

## Referanser
Ko Lai Chak

**Ko Lai Chak** (født 10. mai 1976) er en hongkongkinesisk bordtennisspiller. Han representerte Hongkong under Sommer-OL 2004 i Athen, Hellas, der han tok sølv i double.

## Eksterne lenker
*
Gunnarstorp (Østfold)

**Gunnarstorp** er en gård i Skjeberg i Sarpsborg kommune i Østfold.

Stedet er kjent for et stort gravfelt fra bronsealderen og tidlig jernalder. I løpet av årene 1956-63 ble det funnet 153 gravanlegg her, de aller fleste varianter av steinlegninger, men det finnes også gravrøyser, bautasteiner og runde steinsetninger. Feltet er ikke totalgravd, og kan romme mange flere anlegg. 

Spesielt for dette feltet er at mange av de anleggene som er funnet ikke rommer noen påviselig grav. Likevel er det ikke mulig å påvise noen direkte forskjell mellom virkelige graver og de tomme. I de tilfellene der graver er påvist, er det utelukkende tale om branngraver, dvs. kremasjoner. Det er analysert flere radiologiske dateringer, som viser at feltet har vært i bruk fra yngre bronsealder til yngre romertid. Hovedvekten av anleggene synes å være fra perioden 800 – 200 f.Kr.

## Litteratur
Wangen, Vivian: Gravfeltet på Gunnarstorp. Et monument over dødsriter og kultutøvelse i 1200 år, *[[Universitetets Oldsaksamling]] Skrifter, Ny rekke nr. 21.* Oslo 1998

## Eksterne lenker
Ejin

**Ejin** (kinesisk: 额济纳旗; pinyin: *Éjìnà Qí*) er et banner (fylke) i ligaen (prefekturet) Alxa i den autonome region Indre Mongolia i Folkerepublikken Kina. Den omfatter deler av Gobiørkenen. 

Elven Ejin renner gjennom området. Her er ruinene etter middelalderbyen Khara-Khoto, som var et viktig handelssted i flere hundre år. 

Befolkningen var på  innbyggere i 1999. 

Det mest kjente arbeidsstedet er romsenteret Jiuquan, grunnlagt i 1958. 


Fil:Jiuquan Satellite Launch Center building.jpg|Romfartssenteret Jiuquan
Fil:Khara-khoto.jpg|Khara-Khotos rester og bygninger


## Kulturminner
Juyan-funnstedet (居延遗址, *Juyan yizhi*) ble i 1988 oppført på Folkerepublikken Kinas liste over kulturminner. 

## Referanser


## Eksterne lenker
* Lokalregjeringens hjemmesider
Kalinikos Kreanga

**Kalinikos Kreanga** (gresk: Καλλίνικος Κρεάνγκα, rumensk: Călin Creangă; født 8. mars 1972 i Bistrița i Romania) er en rumenskfødt gresk bordtennisspiller. 

Mens han bodde i Romania het han **Călin Creangă.** Han bestemte seg å hoppe av fra kommuniststyrte Romania da han var  17 år gammel (sammen med sin far) mens han deltok i Europamesterskapet for ungdom i Luxembourg i 1989. Mens han var i Luxembourg, fikk han et tilbud om å spille profesjonelt i Hellas, så han bestemte seg for å flytte dit. Ettersom han var mindreårig fikk han gresk statsborgeskap raskt og skiftet navn til Kalinikos Kreanga.

Han representerte Hellas under Sommer-OL 2008 i Beijing, Kina, der han ble slått ut i fjerde runde.

## Lag han har spilt for

* A.C. Zografou (Hellas) (til 1995)
* Finower TTC (1995/96; 2. Bundesliga, Tyskland)
* Royal Villette Charleroi, (Belgia), siden 1996)
* TTC Weinheim (2.BL, Tyskland)
* TTF Ochsenhausen (Tyskland)
* Montpellier TT (Frankrike)
* Hennebont (Frankrike)

## Referanser


## Eksterne lenker
*
Tie Yana

**Tie Yana** (født 13. mai 1979) er en hongkongkinesisk bordtennisspiller. Hun representerte Hongkong under Sommer-OL 2008 i Beijing, Kina, der hun røk ut i kvartfinalen.

## Eksterne lenker
*
Pål A. Bertnes

**Pål-Andreas Bertnes** (født 11. mai 1944), cand.jur. fra Universitetet i Oslo, er tidligere fakultetsbibliotekar/overbibliotekar ved Juridisk bibliotek (tidligere Det juridiske fakultetsbibliotek) ved Det juridiske fakultet ved Universitetet i Oslo.

Bertnes har vært med i etableringen og utviklingen av nettportalen Jurdisk nettviser, en emneportal som kvalitetssikrer og systematiserer internettressurser. I perioden 2001-2012 var han redaktør av *[[Norsk Retstidende]]*. Han har vært ansvarlig for oppbyggingen av biblioteks- og referansesystemet BibJure som etterhvert er blitt en standard for klassifisering av juridisk litteratur. BibJures systematiske register er bl.a. brukt i Norsk Retstidendes registre og i Norges lover. 

Bertnes har vært aktiv faglitterær forfatter. Av hans publikasjoner kan nevnes Faglig informasjon på Internett – kvalitet og kildekritikk, revidert utgave 2012 ble utgitt sammen med Bård Sverre Tuseth (1. utgave utgitt i 2003),  og Praktisk rettskildelære – juridisk informasjonssøking, som han i 2012 ga ut sammen med Halvor Kongshavn og Kristian Dahle Trygstad (1. utgave utgitt i 1992).

## Eksterne lenker
Nødpenger

**Nødpenger** eller **krisepenger** er pengesedler eller mynt utgitt av stater, kommunale myndigheter, banker eller andre private bedrifter i situasjoner der det er oppstått mangel på offisielle penger, særlig skillemynt, oftest i krigs- eller krisetider.  Slike nødpenger var svært vanlig i Tyskland under og etter første verdenskrig, men forekommer også mange andre steder til forskjellige tider. 

Etter angrepet på Norge i 1940 ble det utstedt nødpenger av 12 kommuner, samt 17 bedrifter og fem banker. 


Fil:notgeld_bielefeld_1923.jpg|Tysk nødseddel utgitt av Kreissparkasse i Bielefeld i 1923
Fil:Brazil.PS0861b f.Sao-Paulo-Revolution-Bonus.jpg|Brasiliansk nødseddel utstedt av delstaten São Paulo i 1932
Fil:PessetaAndorrana.JPG|Andorransk nødseddel i spansk peseta utgitt i 1936
Fil:Algeria january 31 1944 2 francs algerien AMGOT.jpg|Fransk nødseddel utstedt i Alger i 1944


## Referanser
19. etappe av Tour de France 2010

**19. etappe av Tour de France 2010** ble kjørt 24. juli 2010 og var en tempoetappe som gikk fra Bordeaux til Pauillac.

## Spurt- og klatrepoeng

### Målgang (Pauillac)

## Eksterne lenker
*  Etappeside  på letour.fr 
*  Etappeside  på letour.fr
The Lockers

**The Lockers** (opprinnelig The Campbellock Dancers) var en dansegruppe som ble dannet av Toni Basil og . De var aktive streetdance-pionerer på 1970-tallet.

Don Campbell er grunnleggeren av dansen locking, og egentlig var locking kalt *The Campbellock* – en stil som var basert på dansen Don Campbell laget. Toni Basil møtte Campbell på en klubb i 1971 og formet The Campbellock Dancers som en dansegruppe. Toni Basil var også The Lockers manager, og var ansvarlig for å iscenesette opptredene. Alle danserne deltok med steg og koreografi med deres unike og individuelle dansestiler.

## Medlemmer
*Don Campbell (Campbellock)
*Toni Basil (Mickey)
*Fred Berry (Mr. Penguin)
*Greg Pope (Campbellock Jr.)
*Adolfo Quiones ()
*Bill Williams (Slim the Robot)
*Leo Williamson (Fluky Luke)

## Eksterne lenker
*
The Electric Boogaloos

**The Electric Boogaloos** er en streetdance-gruppe som er ansvarlig for spredningen av popping og . Gruppen ble grunnlagt i Fresno i California i 1977 av Sam Solomon («Boogaloo Sam»). Deres opprinnelige navn var The Electric Boogaloo Lockers, men *lockers* ble droppet det neste året, siden de kun danset popping og electric boogaloo.

## Eksterne lenker
*
Malte Mohr

**Malte Mohr** (født 24. juli 1986 i Bochum i Tyskland) er en tysk stavhopper. Hans fremste medalje til nå er sølv ved VM i friidrett innendørs 2010.

## Karriere
Mohr begynte sin karriere i klubbeb USC Bochum, og i 2004 og 2005 konkurrerte han for TV Wattenscheid. Høsten 2005 gikk han til TSV Bayer 04 Leverkusen, der han ble trent av Leszek Klima. Siden 1. januar 2010 har han representert LG Stadtwerke München, og trentes av Chauncey Johnson.

Mohr vant det tyske ungdomsmesterskapet innendørs i 2005, med ny personlig rekord på 5,30 m. I 2006 hoppet han 5,71 meter i det tyske mesterskapet, og kom på femteplass. Ved innendørsmesterskapet samme år kom han på 8.-plass. Et avrevet leddbånd og flere andre, mindre skader gjorde at han verken fikk trent eller konkurrert regelmessig i 2007.

I 2008 var han tilbake på samme nivå som før skaden, og økte sin personlige rekord til 5,76 m ved en konkurranse i Zary i Polen. Hans mål om å kvalifisere seg til OL i Beijing mislyktes, det var Danny Ecker, Raphael Holzdeppe og Tim Lobingermen som ble tatt ut for Tyskland. Året etter forbedret han seg ytterligere, og kvalifiserte seg til VM i friidrett 2009 i Berlin med et hopp på 5,80. I kvalifiseringsheatet i VM hoppet  han 5,65 m, men i finalen hadde han bare ett gyldig hopp på 5,50 m, og kom på 14.-plass. 

2010-sesongen startet bra, han hoppet 5,83 i et innendørsstevne i Leipzig i februar, og to uker senere vant han det tyske innendørsmesterskapet, foran Alexander Straub og Raphael Holzdeppe. Mohr og Straub ble dermed tatt ut til VM i friidrett innendørs 2010 i Doha. Der vant han sølvmedalje, bak australske Steve Hooker, på plassen foran Straub. Den 23. mai 2010 vant han et Diamond League-stevne i Shanghai, med høyden 5,70 m. Han ble også tysk mester utendørs i 2010. 

I 2011 vant han bronse ved EM innendørs i Paris, bak Renaud Lavillenie og Jérôme Clavier. Han ble også tysk mester innendørs og utendørs. 

Ved VM i friidrett innendørs 2012 hoppet han 5,75, og kom på 4.-plass. 

## Referanser


## Eksterne lenker
* 
* Profil hos European Athletics
* Profil hos Leichtathletik.de
*
Rock Steady Crew

**Rock Steady Crew** er en breakdance- og  hiphopgruppe som ble grunnlagt i The Bronx i New York i 1977. Gruppen ble grunnlagt av breakerne Jimmy D og Jo Jo. Rock Steady Crew er nå verdensomspennende med medlemmer i Japan, Storbritannia og Italia.

## Diskografi
**Album**:
**Ready for Battle* (2004)
**30 Years To The Day* (2007)
**Singler**:
**Hey You! The Rock Steady Crew* (1983)
**Uprock* (1984)

## Filmografi
* (1982)
* (1983)
**[[Flashdance]]* (1983)
**[[Beat Street]]* (1984)

## Eksterne lenker
*
Anatolij Tisjtsjenko

**Anatolij Fedosejevitsj Tisjtsjenko** (russisk: Анатолий Федосеевич Тищенко; født 7. april 1935 i Donetsk oblast i Ukrainske SSR) er en russisk diplomat.

Tisjtsjenko var Sovjetunionens og senere Den russiske føderasjons ambassadør i Norge fra 1990 til 1995. Han var også stasjonert i Norge på 1970-tallet (da som førstesekretær), før han ble overflyttet til Danmark. Han har også vært stasjonert i Finland som ministerråd ved den sovjetiske ambassaden.

Etter ambassadøroppdraget i Norge var Tisjtsjenko visedirektør ved personellavdelingen i det russiske utenriksdepartementet 1995–2000. Siden 2000 har han vært viserektor ved den russiske diplomathøyskolen.

Tisjtsjenko er innehaver av Den Kongelige Norske Fortjenstorden.

## Kilder
* «Ny Sovjetambassadør». *Aftenposten Aften* 19. oktober 1990
*
St. Marienkirche (Berlin)

**St.-Marien-Kirche Berlin** ligger langs Karl-Liebknecht-Straße ved foten av Berlins fjernsynstårn i ortsteilen Mitte i Berlin. Kirken er et av de eldste kirkebygg i Berlin som ennå brukes etter sitt formål og tilhører idag den evangeliske menighet. Den er en av opprinnelig seks middelalderkirker i den historiske bydelen Marienviertel.

Kirken nevnes første gang i skriftlige kilder fra 1292. En viktig severdighet i kirken er dødsdansen i fresken i kirkens tårnhall. Orgelet fra 1723 utført av Joachim Wagner er i store deler i behold.

Utenfor kirken finnes en større statue av Martin Luther og kirken rommer sarkofagen til feltmarskalk Otto Christoph von Sparr.

## Eksterne lenker
* 

* Marienkirche på berlin.de 
* Menighetens informasjonsside
* Marienkirche på gerhildkomander.de
Hans Gudbrand Hammer

**Hans Gudbrand Hammer** (født 14. april 1860, død 19. september 1921) var en norsk sivilingeniør og overingeniør ved Dovrebanen. Han var sønn av Erik Hammer og Christiane Sophie Berg, og vokste opp i Bergen med 6 søsken.
Hans far arbeidet i Bergen Tukthus og ble knivdrept av Jakob Alexander Wallin.
Hammer utdannet seg til sivilingeniør og ledet arbeidet med konstruksjonen av Dovrebanen. Han giftet seg med Marie Tabea Hansen, som han fikk to sønner med. 

Hammer omkom i Nidareidulykken på Dovrebanen, der to tog frontkolliderte etter den offisielle åpningen av Dovrebanens strekning mellom Dombås og Støren.
Telegrafdirektør Thomas Thomassen Heftye, arkitekt Erik Glosimodt, direktør for Norges geografiske oppmåling, oberst Nils J. Sejersted, kaptein Bjørnstad og major Nicolay C. Ræder var også blant de omkomne.

## Kilder
* Brev Fra Stortingets presidentskap 1921
* Slektstre: «Erik Madsen Hammer og hans etterkommere» av Eivind Hammer, September 1964 Utgiver: Katrine Hammer 2011 hos flickr.com
* Christopher John Harris (Desember 2001). En offentlig halshogging i Bergen for 125 år siden fra Digitalarkivet og Statsarkivet i Bergen 
* Barbari i Bergen fra Bergen Tinghus
Mikvé

En **mikvé** (hebraisk מִקְוֶה *miqve* eller מִקְוָה *miqvā*, ofte og מקווה), flertall *mikvót* (sef.) eller *mikvaót* (ask.), er et jødisk rituelt bad. Som mikvé kan brukes alt rent og «levende vann» &ndash; det vil si havet, en innsjø, et vann, ei elv, en bekk eller en stor samling regnvann. Det vanligste er at en bygger et eget basseng for bruk som mikvé. Dette bassenget må få hoveddelen av vannmengden direkte fra levende vann.

Mikvót blir brukt til rituell rensning og i sammenheng med konvertering.

Nedsenking i mikvé kalles tebilá.

## Påvirkning på [[kristendom]]men
Kristne døpefonter har sitt historiske opphav i jødiske mikvót.

## Eksterne lenker
*
Apostelen Mattias

**Mattias** var ifølge Det nye testamente den personen som ble innsatt som apostel istedenfor forræderen Judas Iskariot. 

Han ble utvalgt gjennom en loddtrekning som ble foretatt av de elleve gjenværerende apostlene, for at antallet apostler skulle bli fullt, ifølge Apostlenes gjerninger 1:21-26.

Ifølge en tradisjon led Mattias martyrdøden i Jerusalem, og hans relikvier skal finnes i Trier.

Helgendagen hans er 14. mai.

## Referanser
South Sudan Oyee!

«**South Sudan Oyee!**» er Sør-Sudans nasjonalsang. Sangen ble valgt av *South Sudan National Anthem Comittee* fra Det sudanske folks frigjøringsbevegelse etter en konkurranse startet i august 2010 for å finne en nasjonalsang. Dette var før uavhengighetsavstemningen i januar 2011, som førte til at Sør-Sudan ble en suveren stat 9. juli 2011.

## Sangtekst
Suzuka

**Suzuka** (japansk: 鈴鹿市 &ndash; *Suzuka-shi*) er en by i prefekturet Mie i Japan. Den ligger rundt 50&nbsp;km sørvest for Nagoya og rundt 80&nbsp;km øst for Nara.

Byen ble grunnlagt 1. desember 1942.

Ved byen ligger racerbanen Suzuka Circuit, som var arrangør av Japans Grand Prix fra 1987 til 2006, og igjen fra 2009.
## Referanser

## Eksterne lenker
*  (japansk)
Altabakkene

**Altabakkene** er et skihoppanlegg i Alta i Finnmark. Anlegget ligger på Sandfallet på Aronnes i Alta, og består av fem hoppbakker med størrelse K75 (HS83), K65, K45, K25 og K10. Det er eid av Alta IF. Den største bakken er Finnmarks største hoppbakke, med bakkerekord 84,5 meter, satt av Gudmund Storlien under hovedlandsrennet for 15- og 16-åringer 26. februar 2006.

## Historie
### Tidlig historie og Isbergbakken
I 1909 ble det hoppet i en bakke i Tverrelvdalen, der det kunne hoppes 23-25 meter. Alta ILs hoppbakke på 1930-tallet var Knudsenbakken, som lå bak Ottemgården på Elvebakken. I 1940 ble hovedrennet for Nord-Norge (nordnorsk mesterskap) arrangert i Alta, med hopprenn i Isbergbakken i Tverrelvdalen, som var blitt ombygd til mesterskapet. Bakkerekorden ble forbedret fra 44 til 56,5 meter av Karl Wirkola – far til den senere storhopperen Bjørn Wirkola – som ble nordnorsk mester i kombinert og fikk kongepokalen. Også i 1951 ble hovedrennet for Nord-Norge holdt i Alta, med hopprenn i Isbergbakken, og da forbedret finske Raimo Tuuliainen bakkerekorden til 60 meter.

En ulempe med Isbergbakken var at den lå vendt mot nordøst, og nordnorsk mørketid og mangel på flomlys gjorde at bakken stort sett bare kunne brukes på ettervinteren. Under kretsmesterskapet i 1952 satte Reidar Olaussen ny bakkerekord med 63,5 meter. Det siste rennet i Isbergbakken ble holdt vinteren 1972.

### Altabakken
Altabakken på Aronnes ble innviet under hovedrennet for Nord-Norge i 1954. I 1966 ble det nordnorske mesterskapet igjen arrangert i Alta med hopprenn i Altabakken. Etter det mesterskapet lå Altabakken ubrukt i ti år, og det ble i stedet hoppet i andre, mindre bakker, særlig i Raipasbakken, som var blitt utstyrt med flomlysanlegg i 1957. Etter ombygging ble Altabakken gjenåpnet under Altarennet i 1977, som svenske Jan Holmlund vant. Året etter ble det arrangert hoppkarusell på Nordkalotten, og Per Bergerud vant rennet i Altabakken.

Alta og Altabakken var igjen vertskap for det nordnorske mesterskapet i 1984. I 1990 ble junior-NM i hopp og kombinert arrangert der. Da ble bakken modernisert og utbygd, og fikk nytt stillas og nytt dommertårn. Den ene delen av NM i langrenn (stafetter og 30/50&nbsp;km) ble arrangert i Alta i 1998, men da gikk hopprennene i Trondheim og Meldal. Hovedlandsrennet for 15- og 16-åringer ble arrangert i Altabakken i 2006. Siste større ombygging av anlegget ble gjort i 2009. Da ble K50-bakken utvidet til K65, K40-bakken flyttet og utvidet til K45, og K25-bakken modernisert.

I desember 2010 ble Altabakkene utsatt for hærverk da det ble kjørt med bil inne i hoppanlegget og spormaler ble ødelagt. Også tidligere er det blitt gjort hærverk i hoppanlegget.

## Bakkerekorder i den største bakken

## Referanser


## Kilder
*Tor Oskar Thomassen og Ole Petter Gurholt: *[http://brage.bibsys.no/hif/bitstream/URN:NBN:no-bibsys_brage_17755/1/Rapport%202003-17.Brage.pdf Skiidretten i Alta gjennom hundre år]*. Høgskolen i Finnmark 2003. ISBN 82-7938-097-3, flere sider

## Eksterne lenker
* Skisprungschanzen-Archiv: Alta (Aronnes)
* Idrettsanlegg.no: Altabakkene K75
Kampene i Qala-i-Jangi

**Kampene i Qala-i-Jangi** (også feilaktig omtalt som slaget ved Mazar-i-Sharif) fant sted mellom 25. november og 1. desember 2001 i det nordlige Afghanistan. 

Kampene begynte med at tilfangetatte Taliban-medlemmer som ble holdt fanget i en festning i Qala-i-Jangi gjorde opprør, og dette eskalerte til et av de blodigste slagene under krigen i Afghanistan. Fangene angrep vaktene, erobret deres våpen og åpnet ild. Jagerfly fra Nordalliansen, assistert av britiske og amerikanske spesialstyrker, brukte syv dager på å slå ned opprøret. Bare 86 av de opprinnelig 300-500 Taliban-fangene overlevde. 

Blant de overlevende Taliban-fangene var to amerikanske borgere som slåss for Taliban, en av disse var John Walker Lindh. Det knuste fangeopprøret markerte slutten på kamphandlingene i det nordlige Afghanistan, hvor krigsherrer fra Nordalliansen nå satt sikkert ved makten. Den amerikanske CIA-offiseren Johnny Mike Spann ble drept og var det første vestlige tapet under krigen i Afghanistan.

En delvis fiktiv, men detaljert redegjørelse av slaget i forfatter Frederick Forsyth sin roman Afghaneren.
20. etappe av Tour de France 2010

**20. etappe av Tour de France 2010** ble kjørt 25. juli 2010 og var den siste etappen i Tour de France 2010. Etappen gikk fra Longjumeau til Paris og Mark Cavendish tok sin femte etappeseier.

## Spurt- og klatrepoeng
### 1. spurt (Champs-Elysées)
Etter 58 km

### 2. spurt (Champs-Elysées)
Etter 77,5 km

### Målgang (Champs-Elysées)

## Eksterne lenker
*  Etappeside  på letour.fr 
*  Etappeside  på letour.fr
Anne Wedell-Wedellsborg

**Anne Wedell-Wedellsborg** (født 31. januar 1947) er en dansk sinolog og professor i kinesisk språk og litteratur ved Aarhus Universitet.

Hun er utdannet cand.phil. og har publisert tekster om kinesisk litteratur, språk og kultur. I 2007 ble hun ridder av Dannebrogordenen.

## Eksterne lenker
* Aarhus Universitets hjemmeside
Kjølebrønd

**Kjølebrønn** eller **Kjølebrønd**) er et tettbebygd sted i Kragerø kommune i Telemark.  

Kjølebrønd ligger i sørvestre del av Kilsfjorden, i retning sørvest sett fra Kragerø, og er tilgjengelig via fylkesvei 351 fra Tangen (avkjørsel fra E18). Langs fylkesveien strekker Kjølebrønd seg fra Lindheim i nord til Eiet i sør. 

Innbyggertallet i Kjølebrønd var i 2011 om lag 150. 
## Stedsnavn
*Aspeflaten
*Bakken
*Barland
*Berg
*Brattås
*Brekka
*Bråten
*Dobbe (Nedre og Øvre)
*Eidet
*Falkenberg
*Heia (Saga)
*Håvet
*Kjærra
*Kjølebrønd bruk
*Lien
*Limoen
*Lindheim
*Litangen
*Lundheim
*Mørskaret
*Mørland
*Nyholt
*Nyland
*Odden
*Potatten
*Sagatun
*Sigernes
*Smørvik
*Straumsnes
*Strømdal
*Varmslåtta
*Ødegården

## Historie

## Geologi

### Jern

### Kvarts

## Referanser
Maltwhisky

**Maltwhisky** er whisky produsert med kun maltet bygg.''

## Produksjon
Produksjonen av maltwhisky er stort sett lik all annen whisky og deles grovt sett i malting, mesking, fermentering, destillering og lagring.

### Destilleringsprosessen
Wash fra fermenteringsprosessen blir først ført inn i en "Wash Still" hvor alkoholen destilleres ut av brygget til noe som kalles en "Low Wine" med en styrke mellom 25 og 35%. "Low Wine" destilleres en gang til i en "Spirit Still". Spriten som kommer ut nå deles i tre deler; "fore shots", "middle cut" og "feints". Det er kun "middle cut" som sendes videre til lagring. De to andre blandes med "low wine" og destilleres på nytt slik at ikke noe skal gå til spille. 

Formen på destillerings-"pottene" er med å skape noe av grunnlaget for hvert enkelt whiskymerkes smak. Hvert destilleri har sin form på destilleringspotta. Enkelte hevder også at hvilken metode som brukes for å kjøle ned spriten fra gass til væske har innvirkning på smaken.

## Se også

* Whisky
* Single malt
* Blended whisky
* Grain whisky
Mei Yaochen

**Mei Yaochen** (tradisjonell kinesisk: 梅尧臣; forenklet kinesisk: 梅尧臣; pinyin: *Mei Yáochén*; Wade-Giles: *Mei Yao-ch'en*, født 1002, død 1060) var en kinesisk poet fra den tiden da Song-dynastiet regjerte. Han var en av pionerene innen den nye «subjektive stil» av poesi som karakteriserte Song-tidens poesi.

Mei Yaochen ble født i Xuancheng i det som dag er Anhui-provinsen. Han gjennomgikk jinshi-eksamenen i 1051 og hadde en karriere i embetsverket, men dette ble likevel mislykket. Han var en produktiv dikter, med rundt 3000 verker bevart, og han ble popularisert som en poet av den yngre Ouyang Xiu.

De fleste av hans arbeider er i ''shi''-form, men de er mye friere i innhold enn de fra Tang-dynastiets periode.

## Referanser
Buddh International Circuit

**Buddh International Circuit** er en racerbane i Greater Noida nær Delhi i delstaten Uttar Pradesh i India. Den 30. oktober 2011 var banen vertskap for Formel 1s første Indias Grand Prix.

## Banen
Banen er beregnet å koste rundt 10 milliarder INR (215 millioner USD) å bygge og sto ferdig sommeren 2011. I juli 2011 gjennomgikk banen homologering av FIA, noe som er en forutsetning for å arrangere F1-løp. Banen er 5,14&nbsp;km lang og dekker et område på 354 hektar. Setekapasiteten var ved åpningen  men den er også forberedt for senere utvidelse til .

Banen er en del av den 10&nbsp;km² store Jaypee Greens Sports City, som også er planlagt å omfatte et cricketstadion med  seter, en 18-hulls golfbane, et hockeystadion med  seter og et sportsakademi. Sportskomplekset er beregnet å koste 40 millioner INR å bygge, og senere generere 170 mill. USD i årlige inntekter, og gi arbeid til  mennesker.

Banedesignet ble før byggingen startet sendt til F1-teamene for å få feedback på hvordan banen kunne endres for å forbedre mulighetene for forbikjøring, og dette har medført en del mindre endringer som ble offentliggjort i april 2010. En planlagt hårnålsving ved sving 7 vil bli fjernet, og ved sving 3 vil banen bli gjort bredere slik at førerne kan ta forskjellige linjer gjennom kurven. I august 2010 kom ytterligere informasjon, som viste at banen vil stige fjorten meter innen de første tre svingene og ha en dosert sving med to tangeringspunkter på den bakre banedelen. Banen er antatt å bli en av de mest krevende for F1-førerne.

## Navn
Opprinnelig ble banen kalt «Jaypee Group Circuit» eller «Jaypee International Race Circuit», etter banens eiere, men navnet ble offisielt endret til *Buddh International Circuit* i april 2011. Ifølge Sameer Gaur, toppsjefen for Jaypee Sports International, er navnet avledet av ordet Buddha og representerer fred og sinnsro. Navnet er også en henvisning til distriktet Gautam Budh Nagar hvor banen ligger, som også er oppkalt etter Gautama Buddha. Logoen til Buddh International circuit består av en «B» som også minner om et hjerte.

## Se også
* Indias Grand Prix

## Referanser


## Eksterne lenker
* Jaypee Sports International Limited
Javier Aguirresarobe

**Javier Aguirresarobe** (født 1. januar 1948 i Baskerland i Spania) er en spansk filmfotograf som har vært aktiv siden 1970-tallet. Han har hatt foto på en rekke spanske filmer. Han var også fotoansvarlig for filmversjonene av den internasjonalt kjente Twilight-serien.

Han var vunnet Goya-prisen seks ganger og ble nominert til en BAFTA for *[[The Road]]*. Han har også blitt tildelt Sølvbjørnen, to Golden India Catalina og en Fantasporto.

## Referanser


## Eksterne lenker
*
Wie schön leuchtet der Morgenstern (Bach)

**Wie schön leuchtet der Morgenstern** (BWV 1) er en kantate av Johann Sebastian Bach, som er basert på koralen med samme navn (*[[Wie schön leuchtet der Morgenstern|«Ei morgonstjerne klår og fin»]]/«Av høyheten opprunnet er») av [[Philipp Nicolai]] fra året 1599. 

== Opprinnelse ==
Bach skrev verket som en [[koralkantate]] for oppføring [[Maria Budskapsdag]] (25. mars) i 1725 (som det året også var [[palmesøndag]]).  Den ukjente tekstforfatteren beholdt originalteksten fra første og sjuende vers, de andre omdiktet han i [[resitativ]]er og [[arie]]r.

Kantaten var den siste koralkantaten i Bachs andre kantatesyklus som han startet første søndag etter [[Trinitatis|treenighetssøndag]] 1724.

== Tematikk ==
Nicolais koraltekst omhandler de troendes glede over Jesu fødsel.

== Besetning ==
*Soli [[sopran]], [[tenor]], [[Bass (stemme)|bass]]
*Kor sopran, [[Alt (stemme)|alt]], tenor, bass
*Orkester med horn I/II, [[oboe da caccia]] I/II, solo-[[barokkfiolin|fiolin]] I/II [[obligato]], tutti-fioliner I/II, [[bratsj]], [[basso continuo]]

Bach brukte senere de to hornene i [[Bachs juleoratorium#Del IV: «Fallt mit Danken, fallt mit Loben» (nyårsdagen)|Juleoratoriets del IV]].
#Coro: *Wie schön leuchtet der Morgenstern* 
#Recitativo (tenor): *Du wahrer Gottes und Marien Sohn* 
#Aria (sopran, oboe da caccia): *Erfüllet, ihr himmlischen göttlichen Flammen* 
#Recitativo (bass): *Ein irdscher Glanz, ein leiblich Licht* 
#Aria (tenor, fioliner): *Unser Mund und Ton der Saiten* 
#Koral: *Wie bin ich doch so herzlich froh* 

== Merknader ==
Mens hornene støtter orkester- og sangmelodiene, representerer fiolinenes konsertante spill i det høye register morgenstjernen [[Venus]]' funkling.

== Litteratur ==
* [[Alfred Dürr]]: *Johann Sebastian Bach: Die Kantaten.* Bärenreiter, Kassel 1999, ISBN 3-7618-1476-3
* [[Werner Neumann (Bachforsker)|Werner Neumann]]: *Handbuch der Kantaten J.S.Bachs*, 1947, 5. opplag. 1984, ISBN 3-7651-0054-4
* [[Hans-Joachim Schulze (musikkviter)|Hans-Joachim Schulze]]: *Die Bach-Kantaten: Einführungen zu sämtlichen Kantaten Johann Sebastian Bachs*. Leipzig: Evangelische Verlags-Anstalt; Stuttgart: Carus-Verlag 2006 (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
* [[Christoph Wolff]], [[Ton Koopman]]: *Die Welt der Bach-Kantaten''. Verlag J. B. Metzler, Stuttgart, Weimar 2006 ISBN 978-3-476-02127-4

## Eksterne lenker
* 
* Oppbygning og fullstendig kantatetekst
8. etappe av Tour de France 2011

**8. etappe av [[Tour de France 2011]]** var en 190 km lang etappe. Den ble kjørt lørdag den 9. juli fra Aigurande til Super-Besse.

Rui Costa vant etter å ha vært i brudd hele dagen. Thor Hushovd klarte å følge med de største konkurrentene og beholdt noe overraskende ledertrøya.

## Spurt- og klatrepoeng
### 1. klatring (Côte d'Évaux-les-Bains)
4. kategori stigning etter 65,5 km
 
### Spurt (Auzances, 83 km)

### 2. klatring (Côte du Rocher des Trois Tourtes)
4. kategori stigning etter 119,5 km
 

### 3. klatring (Col de la Croix Saint-Robert)
2. kategori stigning etter 164 km
 

### 4. klatring (Super-Besse Sancy)
3. kategori stigning etter 189 km (målgang)
 

### Målgang

## Manglende ryttere
* **72**  Chris Horner (RSH) startet ikke.
* **86**  Beñat Intxausti (MOV) fullførte ikke.

## Eksterne lenker
* 
*  Etappeside  på letour.fr 
*  Etappeside  på letour.fr
Åkerbær

**Åkerbær** (*Rubus arcticus*) er ei plante i rosefamilien. I Norden har planta en østlig utbredelse. I Sør-Norge vokser den i grenseområda mot Sverige. Den er vanligere i Troms og Finnmark. I Nord-Sverige og særlig i Finland er den utbredt. Åkerbær vokser videre gjennom Russland og i nordlige Nord-Amerika. Åkerbær vokser på fuktig skogbotn, langs bekker, på veg- og myrkanter. Den er sjelden over skoggrensa, men vokser enkelte steder fra Telemark til Sør-Trøndelag. Åkerbær har i Telemark blitt funnet 1300 moh.

Planta har en krypende jordstengel med en opprett stengel på 10–25&nbsp;cm. Stengelen har få trekopla blad. De er sagtanna, glatte og tynne. I toppen av stengelen sitter 1 – 3 smale blomster. De har 5–10 kronblad som oftest er rosa. Den brunrøde eller djuprøde frukta minner om molte.

De aromatiske bæra blir brukt til syltetøy og desserter. I Finland der åkerbær er vanlig, er åkerbærlikør en spesialitet.

Åkerbær kan danne hybrid med teiebær. Hybriden kalles beverbær (*Rubus* × *castoreus*).

## Litteratur
* Nilsson, Ørjan (1995): *Nordisk Fjellflora*. Oslo
* Hermansen, Pål (1985): *Våre vakreste fjellplanter*. Universitetsforlaget
* Lindman, C. A .M. (1977): *Nordens Flora*. Oslo

## Eksterne lenker
*
Rubus arcticus

**Rubus arcticus** kan vise til:

**Rubus arcticus* – latinsk navn på Åkerbær
*Rubus arcticus (stipendium)
Gao Qi

**Gao Qi** (kinesisk: 高启, født 1336 i Puli i det som i dag er Wuzhong i provinsen Jiangsu i Kina, henrettet 1374) er generelt sett på som den største poeten fra Ming-dynastiets tid i Kina. 

Han var født og oppvokst ved Wusong-elven, nord for Puli nær Suzhou. Hans liv var preget av Yuan-dynastiets fall og fremveksten av Ming. Gao Qi ble satt til å være redaktør av *[[Yuan Shi]]*, historien om Yuan. Snart ble han forfremmet til stillingen som assisterende finansminister, men han avslo. I 1374 ble han anklaget for innblanding i et opprør og ble henrettet, 39 år gammel.

## Referanser
Viktorija Pavlovitsj

**Viktorija Vladimirovna Pavlovitsj** (russisk: Виктория Владимировна Павлович; belarusisk: Вікторыя Паўловіч, *Viktoryja Pawlovitsj*; født 8. mai 1978) er en belarusisk bordtennisspiller. Hun representerte Belarus under Sommer-OL 2008 i Beijing, Kina, der hun røk ut i tredje runde.

## Referanser


## Eksterne lenker
*
Lau Sui Fei

**Lau Sui Fei** (født 3. juli 1981) er en hongkongkinesisk bordtennisspiller. Hun representerte Hongkong under Sommer-OL 2008 i Beijing, Kina, der hun røk ut i tredje runde.

## Eksterne lenker
*
True Colors

**True Colors** har flere betydninger:

## Musikk
*True Colors (album Lauper), et musikkalbum fra 1986 utgitt av Cyndi Lauper
**True Colors (sang), en sang fra Cyndi Laupers album med samme navn
*True Colours, et musikkalbum fra 1984 utgitt av Level 42
*True Colors (album Bratland), et musikkalbum utgitt i 2008 av Erlend Bratland
*True Colours, et musikkalbum fra 1980 utgitt av Split Enz

## Film og TV
* ''True Colors'', en amerikansk spillefilm fra 1991 med John Cusack og James Spader i hovedrollene
* ''True Colors'', en amerikansk komiserie som gikk på Fox fra 1990 til 1992